Katy Perry

Katy Perry (rođena 25. oktobra 1984, kao Katheryn Elizabeth Hudson), jeste američka kantautorica i tekstopisac. Postala je svjetski poznata 2008.  sa singlom "I Kissed a Girl", koji je bio na vrhu muzičkih ljestvica u preko 20 zemalja. Veliki dio svoje popularnosti album duguje i kontroverznim tekstovima gej tematike, što je od Perry stvorilo gej ikonu.

 Muzička karijera 
 Počeci karijere (2001–2007) 
Katy Perry je prvi album, Katy Hudson, izdala 2001. Radi se o albumu kršćanske muzike, kojeg je Katy izdala pod svojim rodnim prezimenom Hudson. Nakon objavljivanja tog albuma pridružila se grupi The Matrix i snimila album The Matrix, koji je objavljen tek 2009. Zatim je 2004. snimila (nikada objavljeni) album Katy Perry, s kojega su dvije pjesme dane Kelly Clarkson za njen četvrti studijski album. Godine 2007. Perry je izdala svoj prvi EP - Ur So Gay.

 One of the Boys i Teenage Dream (2008–2011) 
Drugi studijski album, One of the Boys, izašao je 17. juna 2008. S njega su skinuta četiri uspješna singla: "I Kissed a Girl", "Hot N Cold", "Thinking of You" i "Waking Up in Vegas". Album je postigao veliki uspjeh dosegavši dvostruki platinasti tiraž (preko 2.000.000 prodanih primjeraka). "Hot N Cold", drugi singl s albuma, izašao je 9. septembra, a za manje od dvije sedmice dospio je na listu top 5 najslušanijih u SAD-a, te je postao jedna od najprepoznatljivijih pjesama 2008. Treći singl s albuma bio je "Thinking of You", ujedno i njena prva balada, koja je dospjela na top 30 najslušanijih, te tako postala jednina njezina pjesma koja se nije našla među top 10. Četvrti singl pod nazivom "Waking Up in Vegas" postao je novi hit, te je dosegao drugo mjesto najslušanijih u Kanadi kao i top 10 u SAD-a. Izdaje i svoj novi album pod nazivom Teenage Dream, koji je oborio rekord za ženske izvođače. Time se Katy s pet singlova koji su dospjeli na prvo mjesto izjednačila sa Michaleom Jacksonom.

 Prism 
mini|desno|175px|Perry nastupa tokom svijetske turneje Prismatic u julu 2014.

Treći studijski album pod nazivom Prism  objavljen je 18. oktobra 2013. Do sada se prodao u više od 3 miliona primjeraka, te 12 miliona primjeraka singlova. Sadrži 13 pjesama sa 3 dodatne pjesme na Delux verziji. Kritičari su dali najbolje kritike za taj, a to je ujedno njezin najprihvaćeniji album. Katy Perry je ovaj album opisala kao odrasliju i ozbiljniju verziju predhodnog hit albuma. Najavni singl "Roar" postigao je svjetski uspjeh, dok su ga neki kritizirali jer je zvučao kao da pripada albumu Teenage Dream, dok je Katy najavila da će ovaj album biti ozbiljniji. Ipak, postala je najbrže prodavana pjesma u 2013, te je oborila rekord na američkim radio stanicama po učestalosti puštanja. Također, ta pjesma je postala najavni singl predstojećih Olimpijskih Igara u Sočiju 2014. Drugi singl "Unconditionally" objavljen je 16. oktobra i postigao je relativno dobar uspjeh. Pjesma je izdana kao božićni singl, a dospjela je tek do 14. mjesta, čime je završen top 10 niz najslušanijih pjesama kojeg je ostvarivala sa svojim pjesmama od 2009, te je zajedno sa Thinking of You jedina njezina pjesma koja nije dospjela na top 10 najslušanijih pjesama. Ujedno, za ovu pjesmu objavljen je video spot koji je pobrao mnoge pohvale za scenografiju i vizulane efekte. Treći singl je Dark Horse koji je prvobitno bio objavljen kao promotovna pjesma kao najava pred izlazak albuma. Međutim, odmah po objavljivanju, pjesma je postigla ogroman uspjeh, te se i nakon 3 mjeseca nalazila na top 20 američkog Itunes-a. Nakon takvog uspjeha, pjesma je dobila status službenog singla i ubrzo zatim postigla je svjetski uspjeh. Četiri sedmice bila je na prvom mjestu američke muzičke liste Billboard, čime je ostvaren jedan od najvećih uspjeha ove umjetnice u SAD-a. Pjesma je imala sličan uspjeh i u ostatku svijeta. Četvrti singl je "Birthday" koji nije doživio veliki uspjeh. Peti singl je "This Is How We Do", koji je dostigao broj jedan po slušanosti u Belgiji.

 Turneja 
Debitantska turneja Katy Perry pod nazivom Hello Katy Tour trajala je od januara do novembra 2009, gdje je imala ukupno 79 nastupa. Sponzor turneje bio je Live Nation. Druga turneja nazvana California Dream Tour uključivala je 127 koncerata širom svijeta. To je bila jedna od uspješnijih turneja koja je počela u februaru 2011, a završila je u januaru 2012, gdje je zaradila blizu 60 miliona dolara. Prismatic svjetska turneja počela je 7. maja 2014. u Belfastu. Zbog velike potražnje za ulaznicama u mnogim gradovima dodani su dodatni koncerti pa ih tako London ima 4, Sydney 6, Melbourne 8, Mexico City i New York 2 i ostali. Koncert se sastoji u šest dijelova: Prismatic ( Roar, Part of Me, Wide Awake, This Moment / Love Me ) , Egipatska tema (Dark Horse, E.T., Legendary Lovers, I Kissed a Girl)  Cat-Oure (Hot n Cold , International Smile/Vogue), akustični dio (By the Grace of God, The One That Got Away , Double Rainbow" / "Ghost, Unconditionally) retro (Megamix Dance Party, Walking on Air , It Takes Two, This Is How We Do" / "Last Friday Night (T.G.I.F) neonska svjetla (Teenage Dream, California Gurls , Birthday). Na kraju se sve završava sa Firework. Kritičari su složni u tome da Prismatic turneja pomiče tehnološke i organizacijske standarde, te su pohvalili cijeli koncept i izvođenje koncerata.

Reference

Vanjski linkovi

Službeni sajt

Kategorija:Američke pjevačice
Kategorija:Rođeni 1984.
Kategorija:Biografije, Santa Barbara
Kategorija:Živi ljudi